b'\n_START_ARTICLE_\nNajlep\xc5\xa1i sne\xc5\xbeeni mo\xc5\xbe\n_START_SECTION_\nKratka vsebina\n_START_PARAGRAPH_\nNekega zimskega ve\xc4\x8dera deklica Sanja spra\xc5\xa1uje mati zakaj je sneg bel. Mama ji na to vpra\xc5\xa1anje ne zna odgovoriti, zato ji zatrdi da je bolj pomembno da lahko iz njega delamo sne\xc5\xbeene kepe. Sanja, cunjasta dvoj\xc4\x8dka Nina in Mihec naslednjega jutra odhitijo na dvori\xc5\xa1\xc4\x8de in naredijo sne\xc5\xbeenega mo\xc5\xbea. Na glavo mu postavijo star lonec, ki ga mama ne potrebuje ve\xc4\x8d, v roke mu posadijo metlo, na trebu\xc5\xa1\xc4\x8dek mu pritrdijo gumbe iz o\xc4\x8detovega pla\xc5\xa1\xc4\x8da, namesto nosa pa ima koren\xc4\x8dek. Z njim se igrajo celo popoldne, naslednji dan pa sne\xc5\xbeeni mo\xc5\xbe izgine, zato Sanja in cunjasta dvoj\xc4\x8dka mislijo da ga je kdo odpeljal. I\xc5\xa1\xc4\x8dejo ga po bli\xc5\xbenjih travnikih. Na mestu kjer je stal, pa najdemo samo gumbe, lonec koren\xc4\x8dek in metlo. Ugotovili so da se je od toplote stopil. Ker je bila Sanja zelo \xc5\xbealostna, sta Miha in Nina odhitela v sobo in na velik list papirja narisala\xc2\xa0\xc2\xbbnajlep\xc5\xa1ega\xc2\xab\xc2\xa0sne\xc5\xbeenega mo\xc5\xbea, kar jih je kdo videl in s tem razveselila Sanjo.\n_START_SECTION_\nPredstavitev knji\xc5\xbeevnih oseb\n_START_PARAGRAPH_\nV celotni zbirki sta glavni knji\xc5\xbeevni osebi cunjasta dvoj\xc4\x8dka Mihec in Nina. Sta personificirani osebi. V slikanici Najlep\xc5\xa1i sne\xc5\xbeeni mo\xc5\xbe (2008) Miha in Nina pomagata Sanji narediti sne\xc5\xbeenega mo\xc5\xbea in jo razveselita s\xc2\xa0\xc2\xbbprelepo\xc2\xab\xc2\xa0sliko. Mama pa predstavlja stransko knji\xc5\xbeevno osebo, Sanja ji zastavlja vpra\xc5\xa1anja na katera ne zna odgovoriti.\n_START_SECTION_\nAnaliza zgodbe\n_START_PARAGRAPH_\nNajlep\xc5\xa1i sne\xc5\xbeeni mo\xc5\xbe (2008) je kratka sodobna razlagalna pravljica. Dogajalni prostor je Sanjina soba in dvori\xc5\xa1\xc4\x8de pred hi\xc5\xa1o. Zgodba poteka nekega zimskega jutra in poznega popoldneva naslednjega dne._NEWLINE_Sanja je majhna deklica, ki \xc5\xbeivi z bratom in s star\xc5\xa1i. Ima dva nami\xc5\xa1ljena prijatelja. To sta cunjasta dvoj\xc4\x8dka Nina in Mihec, ki sta personificirana. Skupaj se igrajo in i\xc5\xa1\xc4\x8dejo odgovore na razli\xc4\x8dna vpra\xc5\xa1anja. Motiv nami\xc5\xa1ljenega prijatelja pomeni osamljenost glavne knji\xc5\xbeevne osebe Sanje._NEWLINE_V zgodbi Najlep\xc5\xa1i sne\xc5\xbeeni mo\xc5\xbe, Sanja materi postavi zanimivo vpra\xc5\xa1anje na katerega ne zna odgovoriti. Ker je Sanja se zelo majhna, si izginotje sne\xc5\xbeenega mo\xc5\xbea razlaga na svoj na\xc4\x8din-misli da so sne\xc5\xbeenega mo\xc5\xbea odpeljali sosednji otroci. Na koncu zgodbe dvoj\xc4\x8dka doka\xc5\xbeeta da sta Sanjina prava prijatelja, ko ji nari\xc5\xa1eta novega sne\xc5\xbeenega mo\xc5\xbea in jo zelo razveselita.'